Venäläiset sotilaat olivat keskeisessä roolissa, kun työaikaa lyhennettiin dramaattisissa tapahtumissa 12 tunnista kahdeksaan tuntiin

Sorvausosaston työntekijöitä Kone ja Siltarakennus oy:n separaattoritehtaalla Helsingin Sörnäisissä 1910-luvulla, jolloin työaika oli yleisesti 12 tuntia päivässä.­

Alkuvuodesta 1917 Venäjältä kantautui Suomeen tieto, joka oli työväen piirissä enemmän kuin odotettu. Venäjän työväki vaati laajasti kahdeksan tunnin työaikaa ja oli saamassa tahtonsa läpi.

Venäjällä oli meneillään vallankumous, jossa keisari luopui vallasta.